recursal/SuperWikiNEXT-32B huggingface dataset:
سب زیروہ نوب سائبوٹ کے روپ میں
**نوب سائبوٹ** مارٹل کامبیٹ کہانیوں اور کھیلوں کی ایک شخصیت ہے۔ دیکھیں سب زیروہ (مارٹل کامبیٹ)۔

شکل
---

نوب سائبوٹ کی نسل دونوں امریکی اور چینی ہیں۔ وہ مارٹل کامبیٹ کے باقی تمام روبوٹ جیسا لباس پہنتا ہے اور اس کی وردی کا رنگ گہرہ نیلا ہے۔

تاریخ
-----

دراصل ایک سب زیروہ نہیں بلکہ دو ہیں اور دونوں سگے بھائی ہیں۔ بہلے والے کی سکارپین کے ہاتھوں وفات کے باعث دوسرا بھائی سب زیرہ کا روپ اپنا لیتا ہے۔ پہلا سب زیروہ چند مدت کے بعد نوب سائبوٹ بن جاتا ہے۔ نوب سائبوٹ اپنے بھائی کو قتل کرنے کو بھی تیار ہے۔

بیرونی روابط
------------

سائبوٹ کا ماے اسپیس 

| * د
* ب
* ت
مارٹل کامبیٹ سیریز |
| --- |
| Video games | 
* لیو کینگ
* سب زیروہ
* سکارپین
* ریڈن
* کینوہ
* باراکا
* بو راۓ چو
* ساۓرئکس
* دراھمن
* عرماک
* فراسٹ
* فوجن
* گورو
* حاوئک
* حوٹارو
* جیڈ
* جارک
* جاکس بریگز
* قبال
* خامیلین
* کنٹارو
* کیرا
* کٹانا
* کوبرہ
* کنگ لاؤ
* لی مئ
* موادو
* ملینا
* موکاپ
* مولوق
* موٹارؤ
* نائٹ ولف
* نٹارا
* نوب سا‏‏ئبوٹ
* عناگا
* کوانچی
* رین
* ریکؤ
* رپٹائل
* سیکٹور
* شینگ سنگ
* شیواہ
* شننک
* سندیل
* سموک
* کرٹس سٹرا‏ئکر
* تانیا
* شاوخان

 |
موہڑی ملیاء (هندکو:اتلی موهڑی) (Mohri Malya) پاکستان کے صوبہ خیبر پختونخوا (سابقہ صوبہ سرحد) کے ضلع ہری پور ہزارہ کے اندر واقع ایک چھوٹا، خوبصورت اورپرامن ساگاؤں ہے۔ موہڑی ملیاء گاؤں اسلام آباد سے 80 اورضلع راولپنڈی سے 63 کلو میٹرکے فاصلے پرواقع ہے۔ اور ہری پور شہرسے 15 کلومیٹر پیچھے مغرب کی طرف واقع ہے۔ اس کی آبادی تقریبا 120 گھروں پر مشتمل ہے- زیادہ تر مکانات پکے ہیں-آب نکاسی کے لیے پورے گاؤں میں این جی او کے تعاون سے زیر زمین نکاسی سسٹم موجود ہے۔ اس علاقے کے باشندے عام طور پر کاشتکار هیں۔ لیکن اب یه رجحان تبدیل ہو رہا ہے اور لوگ حصول روزگار کے لیے بیرون شہر یا ملک کی طرف جا رہی ہے۔ یہاں پراعوان ملک، ملیار، گجر اور نائی برادری کے لوگ آباد ہیں۔ اس گاؤں کے باشندے آپس میں باہمی اتفاق و محبت سے رہتے ہیں۔ موہڑی ملیاء گاؤں کے تمام چھوٹے اور بڑے راستے پکے ہیں۔ اور اس کے ساتھ ساتھ تمام گلیاں بھی پکی ہیں- موہڑی ملیاء میں دو مساجد موجود ہیں، جن میں سے ایک جامع مسجد ہے۔ لڑکوں کے لیے ایک صرف ایک پرائمری اسکول موجود ہے- جبکہ لڑکیوں کے لیے پرائمری اور ہائی، دو اسکول ہیں جہاں پر میٹرک تک تعلیم کاانتظام موجود ہے۔ موہڑی ملیاء کے اطراف میں سرائے گدائی جھنگ گھوڑا، ڈھیری،کوکلیه, لدھا، گاڑ، کوٹ سیداں،جھامرہ، چمبہ پنڈ اور موہڑی پیربخش کے گاؤں واقع ہیں۔ یہ علاقہ عام طور پر بارانی ہے لیکن اس کے باوجود یہاں پرگندم، مکئی اور مٹر کی کاشت اور پیداوار پڑے وسیع پیمانے پر ہوتی ہے۔ کچھ زمینداروں نے اپنی زمینوں میں ٹیوب ویل بھی لگائے ہوئے ہیں،جن میں مختلف سبزیاں کاشت کرتے ہیں جس میں پیاز، مولی، ٹماٹر، پالک، ٹینڈا، دھنیا، شلجم، کھیرا، بھنڈی اور کریلا وغیرہ شامل ہیں۔ ملک مظفر مرحوم،قاضی محمداسلم مرحوم،الله داد مرحوم،اور ملک بنارس اس علاقے کی مشهور سماجی شخصیات تھیں ملک عبد الرشید موهڑی ملیاء کے سابق نائب ناظم هیں ملک سجاد اختر سابق ریٹائرڈ پاک فوج کا تعلق بھی موهڑی ملیاء سے ہے۔ جو که پاکستان تحریک انصاف کے ٹکٹ پر یونین کونسل ڈنگی کے تحصیل کونسلر منتخب هوئے هیں۔ یہاں پر جدید طرز کاحسنین جنرل اسٹور بھی موجود ہے۔ جهاں ضروریات زندگی کی تمام اشیا دستیاب هیں۔
### فعل لازم

 فعل لازم

فعل لازم اس فعل کو کہتے ہیں جو صرف فاعل کے ساتھ مل کر جملہ مکمل کر دے۔

یا

فعل لازم وہ فعل ہوتا ہے جو صرف فاعل کے ساتھ مل کر بات مکمل کر دے۔

مثالیں

عمران جاگا، طارق سویا، خرگوش دوڑا، سلمان بیٹھا، بچہ رویا، عرفان آیا وغیرہ اِن جملوں میں جاگا، سویا، دوڑا، بیٹھا، رویا اور آیا فعل لازم ہیں۔

نوٹ: تمام فعل لازم ہمیشہ لازم مصادر سے بنتے ہیں جیسے جاگا، سویا، دوڑا، بیٹھا، رویا، آیا کے فعل لازم بالترتیب جاگنا، سونا، دوڑنا، بیٹھنا، رونا اورآنا لازم مصادر سے بنے ہیں۔

2۔ فعل متعدی

فعل متعدی اس فعل کو کہتے ہیں جس کو پورا کرنے کے لیے فاعل کے علاوہ مفعول کی بھی ضرورت ہو

یا

ایسا فعل جو مکمل ہونے کے لیے فاعل کے علاوہ مفعول کی بھی ضرورت محسوس کرے اسے فعل متعدی کہتے ہیں۔

مثالیں

سارہ نے نماز پڑھی، حامد نے خط لکھا، عمران نے کھانا کھایا، انیلا نے دودھ پیا، عرفان نے کتاب خریدی، اِن جملوں میں پڑھی، لکھا، کھایا، پیا، خریدی، فعل متعدی ہیں۔

نوٹ: تمام فعل متعدی مصادر سے بنتے ہیں جیسے خریدی، لکھا اورسویا بالترتیب خریدنا، لکھنا اور سونا مصادر متعدی سے بنے ہیں۔

مصدر لازم اور مصدر متعدی کی مثالیں

| مصدرلازم | مصدر متعدی | مصدر لازم | مصدر متعدی | مصدرلازم | مصدر متعدی |
| --- | --- | --- | --- | --- | --- |
| سونا | سلانا | بیٹھنا | بٹھانا | اٹھنا | اٹھانا |
| ہلنا | ہلانا | چمکنا | چمکانا | ہنسنا | ہنسانا |
| رکنا | روکنا | برسنا | برسانا | تڑپنا | تڑپانا |

فعل لازم اور فعل متعدی میں فرق

فعل لازم میں فاعل کے ساتھ "نے" کی علامت نہیں آتی اور اس میں مفعول کی ضرورت نہیں پڑتی مثلا اختر دوڑا اس جملے میں اختر فاعل ہے اور دوڑا فعل لازم ہے۔

فعل متعدی میں فاعل کے ساتھ "نے" کی علامت استعمال ہوتی ہے اور اس کے بعد مفعول آتا ہے مثلا انور نے خط لکھا اس جملے میں انور فاعل "نے" عللامت فاعل اور خط مفعول ہے۔

حوالہ جات
---------

1. ↑  بناوٹ کے لحاظ سے فعل کی اقسام
{{#اگر\_خطا:

**نریش کمار شاد** (پیدائش: 11 دسمبر 1927ء— وفات: 21 مئی 1969ء) اردو غزل، قطعہ اور رباعی کے شاعر تھے۔

ذاتی سانحہ
----------

آزادی کے شاد نے دلّی کا رُخ کیا۔ ستمبر 1968ء میں یکایک شاد والد دردنکودری لاپتہ ہو گئے۔ شاد نے بہت تلاش کیا، مگروہ نہیں ملے۔ شاد نے اس صدمے کوبلانے کے لیے شراب پینا شروع کر دیا۔ اس سے ان کی نجی زندگی کا خراب ہو گئی تھی۔ بالآخرمئی 1969ء میں شاد کے والد کی لاش دریائے جمنا سے ملی۔

شعروشاعری
---------

شاد نے والد کے علاوہ تلوک چند محروم اور جوش ملسیانی سے اشعار کی اصلاح کے لیے مشورہ کیا۔ ان کی نگارشات یہ ہیں:

* *نظم*:۔’’بت کدہ‘، ’فریاد‘، ’دستک‘، ’للکار‘، ’آہٹیں‘، ’آیات جنوں‘، ’میرا منتخب کلام‘
* *نثر*:۔’’ڈارلنگ‘، ’راکھ تلے‘، ’غالب اور اس کی شاعری‘، ’آواز غالب‘، ’سرقہ اور توارد‘۔
*

انتقال
------

20 مئی/21 مئی 1969ء کی درمیانی شب شاد نے غالباً خودکشی کی۔ 21 مئی 1969ء کی صبح شاد کی نعش دریائے جمنا میں تیرتی ہوئی پائی گئی۔

حوالہ جات
---------

حوالہ جات
---------

1. ↑
2. ↑  مالک رام: تذکرہ ماہ و سال، صفحہ 211، مطبوعہ دہلی، 2011ء۔
**نریش مہتا** (15 فروری 1922ء – 22 نومبر 2000ء) ہندوستانی ادیب، نئی کویتا تحریک کے اہم شاعر اور ہندی زبان کے جدید ناول نگار تھے۔

سوانح
-----

مہتا کی پیدائش 15 فروری 1922ء کو شاجاپور میں ہوئی۔ شپر، نرمدا اور گنگا کی گود میں ان کی پرورش ہوئی۔ ان کی نظموں میں ان جگہوں کی یادوں کی جھلک صاف دکھائی دیتی ہے۔ نریش مہتا اگے کی مرت کردہ ہندی کے جدید شاعروں کے دوسرے انتخاب "تار سپتک" 1951ء کے اہم شاعر ہیں۔ معاصر زندگی کو جدید حسیت کے ساتھ پیش کرنا ان کا امتیاز ہے۔ شعری مجموعہ "ارنیہ" پر 1988ء میں ساہتیہ اکادی انعام اور مجموعہ "جیتیا" پر 1992ء میں گیان پیٹھ اعزاز سے سرفراز ہوئے۔ نریش مہتا کی طویل نظم "وقت دیوتا" میں وقت کو پارکھ اور ظالب و جابر کی حیثیت سے پیش کیا گیا ہے۔ 1958ء میں انھوں نے شری کانت ورما کے ساتھ "کری" کے نام سے ایک رسالہ جاری کیا جس کا مقصد نئی کویتا تحریک کو مضبوط کرنا تھا۔ نریش مہتا اپنی نظموں میں ایک صوفی کی دردمندی کے ساتھ زمین اور انسان کی بھلائی اور سکھ کی دعا کرتے ہیں۔ ان کی کویتاؤں میں انسانی عظمت اور فطرت سے گہرا لگاؤ زرعی معاشرے کی طرف مراجعت کی خواہش اور عالمگیر انسانیت سے بے پناہ عقیدت کا اظہار ملتا ہے۔

نریش مہتا کو فطری مناظر سے بے پناہ دلچسپی ہے۔ نریش مہتا جدید ہندی کے اہم ناول نگار بھی ہیں، "دوبتے مستول" عورت کی ایک خاص نفسیات پر مبنی ہے۔ ایک عورت کئی مردوں سے محبت کا کھیل کھیلتی ہے۔ ناول میں سب کچھ کھول کھول کر بیان کر دیا ہے اس لیے اس کی ادبی قدر کم ہو گئی ہے۔ نریش مہتا کی پہچان "یہ پتھ بندھو تھا" جیسے ناول سے بنی جس میں جدید انسان کے داخلی تجربوں اور احساسات کی ترجمانی کی گئی ہے۔ یہ فنی اعتبار سے نہایت پختہ ناول ہے۔ "ندی لیشوی ہی" تخلیقی اعتبار سے تو جدید ہے لیکن اس میں رومانیت کا بھی اثر ہے۔

تصنیفات
-------

* بولنے دو چیڑ کو، شعری مجموعہ
* مہاپرستھان، شعری مجموعہ
* سنشے کی ایک رات، شعری مجموعہ
* بن پاکھی سنو، شعری مجموعہ
* میرا سمریت اکانت، شعری مجموعہ
* اتسوا، شعری مجموعہ
* تم میرا مون ہو، شعری مجموعہ
* ارنیہ، شعری مجموعہ
* پچھلے دونوں ننگے پیر، شعری مجموعہ
* آخر سمندر سے تاتپریہ، شعری مجموعہ
* دیکھنا ایک دن، شعری مجموعہ
* دھوم کیتو ایک شروتی، ناول
* ندی لیشوی ہی، ناول
* پرتھم پھاگن، ناول

حوالہ جات
---------

1. ↑
2. ↑
3. ↑   — اخذ شدہ بتاریخ: 7 مارچ 2019

* "नरेश मेहता (भारतीय साहित्य के निर्माता) نریش مہتا (بھارتی ادب کے نرماتا)".
*عالمی یہودی، دنیا بھر کا مسئلہ* - 1920 کا ایک مضمون، *ڈیئربورن انڈیپنڈنٹ*
**عالمی یہودی**  چار کتابچوں کی صورت میں پہلی بار 1920ء میں امریکی صنعت کار، ہنری فورڈ نے شائع کرائے تھے۔ 1920 میں ہنری فورڈ نے ذاتی اخبار، ڈیئربورن انڈیپنڈنٹ جاری کیا، جس میں اس نے ان خیالات کا اظہار کیا کہ؛ کیوں یہودی خطرہ ہیں۔ ہر ہفتے 91 نسخے اخبار کے نکلتے۔ اخبار کی شہ سرخی عام طور پر یہودیوں کی کسی بڑی برائی کی کہانی پر مبنی ہوتی۔ انہی میں زیادہ مشہور و اہم تجزیوں کو بعد میں چار کتابچوں کی صورت میں عالمی یہودی کے نام سے شائع کیا گيا۔ جو اب ایک ساتھ ہی چھپتے ہیں۔

مضامین
------

 *عالمی یہودی، دنیا کا سب سے بڑا مسئلہ* … (جلد 1) - نومبر، 1920
### جلد 1: بین الاقوامی یہودی: دنیا کا سب سے بڑا مسئلہ (1920ء)

1. یہود کا کردار اور کاروبار
2. یہود کے خلاف جرمنی کا رد عمل
3. ریاستہائے متحدہ امریکا میں یہودیوں کی تاریخ
4. یہودیوں کے سوال؛ حقیقت یا خیال؟

مزید دیکھیے
-----------

* ہنری فورڈ
* ڈیئربورن انڈیپنڈنٹ

بیرونی روابط
------------

حوالہ جات
---------

1. ↑  Albert Lee, Henry Ford and the Jews (New York, Stein and Day, 1980), 14
قوتی سلسلہ
----------

ریاضی میں ایک لامتناہی سلسلہ ہوتا ہے جسے اس طرح سے ظاہر کرتے ہیں۔

{\displaystyle f(x)=\sum \_{n=0}^{\infty }a\_{n}\left(x-c\right)^{n}=a\_{0}+a\_{1}(x-c)^{1}}{\displaystyle +a\_{2}(x-c)^{2}+a\_{3}(x-c)^{3}+\cdots }
یہ عموما کسی دالہ (function) کے ٹیلر سلسلہ میں توسیع کی صورت میں پیدا ہوتا ہے۔

اگر یہاں **c** کی قدر صفر ہو تو یہ میکلارن سلسلہ کہلاتا ہے اور اسے اس طرح سے لکھا جا سکتا ہے۔

{\displaystyle f(x)=\sum \_{n=0}^{\infty }a\_{n}x^{n}=a\_{0}+a\_{1}x+a\_{2}x^{2}+a\_{3}x^{3}+\cdots .}
قوتی سلسلے ریاضیاتی تحلیل، تالیفیات (combinatorics) (جہاں یہ تولیدی دالہ (generating function) کے نام سے جانے جاتے ہیں) اور ہندسیات (engineering) میں بہت زیادہ استعمال ہوتے ہیں۔

مثالیں
------

کثیر رقمی (polynomial) کو بہت آسانی سے قوتی سلسلے کی شکل میں لکھا جا سکتا ہے۔ مثال کے طور پر {\displaystyle f(x)=x^{2}+2x+3} کو قوتی سلسلے کی شکل میں اس طرح ظاہر کر سکتے ہیں جب **c** کی قدر صفر ہو۔

{\displaystyle f(x)=3+2x+1x^{2}+0x^{3}+0x^{4}+\cdots \,}
**c** کی قدر 1 پر اسے اس طرح لکھیں گے۔

{\displaystyle f(x)=6+4(x-1)+1(x-1)^{2}}{\displaystyle +0(x-1)^{3}+0(x-1)^{4}+\cdots \,}
کچھ مشہور قوتی سلسلے مندرجہ ذیل ہیں۔

{\displaystyle {\frac {1}{1-x}}=\sum \_{n=0}^{\infty }x^{n}=1+x+x^{2}+x^{3}+\cdots ,}
{\displaystyle e^{x}=\sum \_{n=0}^{\infty }{\frac {x^{n}}{n!}}=1+x+{\frac {x^{2}}{2!}}+{\frac {x^{3}}{3!}}+\cdots ,}
{\displaystyle \sin(x)=\sum \_{n=0}^{\infty }{\frac {(-1)^{n}x^{2n+1}}{(2n+1)!}}=x-{\frac {x^{3}}{3!}}+{\frac {x^{5}}{5!}}-{\frac {x^{7}}{7!}}+\cdots ,}
منفی قوت والے سلسلے کو قوتی سلسلہ نہیں کہتے، مثال کے طور پر {\displaystyle 1+x^{-1}+x^{-2}+\cdots } قوتی سلسلہ نہیں ہے۔

بیرونی روابط
------------

* Complex Power Series Module by John H. Mathews
* Powers of Complex Numbers by Michael Schreiber, Wolfram Demonstrations Project.
کنیست اسرائیل کا نشان جو اسرائیل کی قوموں کے لیے نور کی علامت ہے
**قوموں کے لیے روشنی** یا **قوموں کے درمیان میں نور** (عبرانی:אור לגויים اور لگوییم) یا قوموں کے لیے نور ایک یہودی مذہبی اصطلاح جو کتاب یسعیاہ سے عہد عتیق میں تورات سے اخذ کی گئی ہے۔ اس عبارت کا عمومی مفہوم یہودی قوم کے تمام اقوام عالم کے رہبر و راہنما کی حیثیت سے منتخب ہونا کیا جاتا ہے۔ مسیحیوں اور یہودی مسیحیوں کے نزدیک یسعیاہ کی قوموں کے لیے نور کی اصطلاح دراصل یسوع مسیح کی طرف اشارہ ہے۔

عہد عتیق
--------

یہ اصطلاح عہد عتیق میں کتاب یسعیاہ سے لی گئی :
"وہ کہتا ہے، ہاں خداوند فرماتا ہے کہ یہ تو ہلکی سی بات ہے کہ تو یعقوب کے قبائل کو برپا کرنے اور محفوظ اسرائیلیوں کو واپس لانے کے لیے میرا خادم ہو بلکہ میں تجھ کو قوموں کے لیے نور بناؤں گا کہ تجھ سے میری نجات زمین کے کناروں تک پہنچے۔"

>  میں خداوند نے تجھے صداقت سے بُلایا میں ہی تیرا ہاتھ پکڑونگا اور تیری حفاظت کروں گا اور لوگوں کے عہد اور قوموں کے نور کے لیے تجھے دوں گا۔
> 
> 
> 

>  اور قومیں تیری روشنی کی طرف آئیں گی اور سلاطین تیرے طلوع کی تجلی میں چلیں گے۔
> 
> 
> 

اس پیش گوئی کا مطلب یہ ہے کہ خدا قوم بنی اسرائیل کو ان کی سرزمین پر واپس لائے گا اور یہ واقعہ باعث بنے گا اس بات کا کہ باقی قومیں اپنی آنکھیں کھولیں اور بنی اسرائیل کو اپنا راہبر و رہنما بنائیں۔

لغوی معنی
---------

ربی راداک کا یہ عقیدہ تھا کہ یہودی قوموں کے درمیان میں نور کی مانند ہیں تاکہ وہ غیر یہودیوں کی قوانین نوح کی جانب راہنمائی کرسکیں۔

کتاب مقدس کے بعض یہودی مفسرین خصوصا قرون وسطی کے مفسرین درج ذیل آیات کو آخری زمانے سے مربوط کرتے ہوئے کہتے ہیں کہ صیہون ہی تمام دنیا کا روحانی مرکز ہوگا۔

>  آخری دنوں میں یوں ہو گا کہ خداوند کے گھر کا پہاڑ پہاڑوں کی چوٹی پر قائم کیا جائیگا اور ٹیلوں سے بُلند ہو گا اور سب قومیں وہاں پہنچیں گی۔ ۔ بلکہ بہت سی اُمتیں آئینگی اور کہینگی آو خداوند کے پہاڑ پر چڑھیں یعنی یعقوب کے خداکے گھر میں داخل ہوں اور وہ اپنی راہیں ہم کو بتائے گا اور ہم اُسکے راستوں پر چلیں گے کیونکہ شریعت صیون سے اور خداوند کا کلام یروشلیم سے صادر ہو گا۔۔ اورقوموں کے درمیان میں عدالت کریگا اور بہت سی اُمتوں کو ڈانٹے گااور وہ اپنی تلواروں کو توڑ کر پھالیں اور اپنے بھالوں کو ہنسوے بنا ڈالینگے اور قوم قوم پر تلوار نہ چلائے گی اور وہ پھرکبھی جنگ کرنا نہ سیکھیں گے۔
> 
> 
>

عصر حاضر
--------

موجودہ دور میں یہویوں کی ارض مقدس کی طرف واپسی اور آبادکاری کو بعض یہودی فلسفی قوموں کے لیے نور کو معرض عمل میں آنے سے تعبیر کرتے ہیں۔ مثال کے طور پر مذہبی تحریک صیہونیت کے ایک راہنما آبراهام ایزاک کوک اسی بات کا معتقد تھا کہ یہودیوں کی یہ واپسی قوموں کے لیے نور ہی کے عقیدے کی تعبیر ہے۔

مملکت اسرائیل بحیثیت قوموں کے لیے نور
-------------------------------------

ڈیوڈ بن گوریان نے اپنی یادداشتوں میں اسرائیل کی اخلاقی اور اجتماعی برتری کے بارے میں لکھا ہے۔مثال کے طور پر وہ یسعیاہ کی پیش گوئی کے بارے میں اس طرح لکھتا ہے : "تاریخ نے ہمیں قدرت، ثروت یا بہت وسیع و عریض اور عظیم سرزمین تو نہیں دی لیکن ہمیں غیر معمولی ذہانت، علم اور اخلاق سے نوازا ہے اور یہ ہماری ایک برتری اور اعزاز قوموں کے لیے نور کی حیثیت سے ہے۔ "- ڈیوڈ بن گوریان

حوالہ جات
---------

1. ↑  یسعیاہ 49: 6
2. ↑  یسعیاہ 42: 6
3. ↑  یسعیاہ 60: 3
4. ↑  یسعیاہ 2: 2-4
**حضرت قادر شاہ** اولیاء : بھارت کی ریاست آندھرا پردیش، ضلع چتور شہر مدنپلی میں حضرت قادر شاہ اولیاء کا آستانہ ہے۔

تاریخ
-----

تاریخ : تقریباً 400 سال قبل، شہر مدینہ سے ایک قافلہ ہندوستان کی طرف نکلا تھا۔ اس قافلہ میں اہل بیت سے تعلق رکھنے والے حضرات بھی موجود تھے۔ یہ قافلہ کی ٹولی ملک ایران سے ہوتے ہوئے ہندوستان پہنچی تھی۔ جس کے کئی افراد شمالی ہند میں بس گئے، تو کئی وسطی ہند میں۔ ان میں سے کئی افراد مملکت بیجاپور میں مقیم ہو گئے۔ چند احباب کی ٹولی جنوبی ہند کی طرف رخ کی اور مختلف مقامات پر سکونت اختیار کرلی۔ ریاست کرناٹک، ضلع کولار، شہر چنتامنی کے قریب ایک گاؤں جس کا نام مرغ ملہ ہے وہاں پر ایک بزرگ نے سکونت اختیار کرلی اور اس بزرگ کا آستانہ آج کل اماجان باواجان کی درگاہ کے نام سے مشہور ہے۔ ایک اور بزرگ مرغ ملہ کے قریب نمکانہ پلی میں سکونت اختیار کی۔

چند احباب موجودہ ضلع چتور کی طرف تشریف لائے، ان میں حضرت قادر شاہ اور ان کے بھائی سید میراں شاہ اور ان کے ساتھ کئی احباب نے شہر مدنپلی میں سکونت اختیار کرلی۔ اسی ٹولی کے دو افراد جو بھائی تھے شہر مدنپلی کے قریب نمنپلی میں سکونت اختیار کرلی۔

شہر مدنپلی میں مقیم حضرت قادر شاہ اور سید میراں شاہ تھے۔ ایک اور خاتون شخصیت جن کا نام بی سیدانی ماں تھاوہ بھی یہیں مقیم ہوگئیں۔ ان تمام حضرات کا کام اشاعت اور تبلیغ دین تھا۔ ان احباب کی محنت سے اس علاقے میں اسلامی تہذیب، دینی معلومات رائج اور عام ہونے میں کافی مدد ملی۔

مدینہ سے تشریف لائے حضرات جس جگہ پر مقیم ہوئے اس قصبہ کانام مدینہ واری پلی ہو گیا۔ علاقائی زبان میں اس کا مطلب مدینے والوں کا قصبہ ہے۔

آستانے کی اردو نوازی اور ادبی خدمات
-----------------------------------

شہر مدنپلی اردو تہذیب کا گہوارہ رہاہے۔ جناب قاضی غلام دستگیر صاحب کی سرپرستی اور جناب سید عبدالعظیم صاحب کی رہنمائی اور قیادت میں حضرت مستعان ولی درگاہ مدنیلی میں مشاعروں کا آغاز ہوا اور حضرت قادر شاہ اولیاء کے منتظمین حضرات نے ان مشاعروں کے سلسلوں کو پروان چڑھایا۔ جناب سید نثار احمد اور قمر امینی کی کاوشوں سے یہاں کے مشاعرے پروان چڑھے۔ لیکن حقیقت میں اس کا سہرا حضرت قادر شاہ اولیاء درکاہ کے ذمہ دار جناب مکاندار سید ھاشم صاحب کے سر جاتا ہے۔ ان کی کاوش اور محنتوں کی وجہ سے یہ روایت آج بھی برقرار ہے۔ مکاندار سید ھاشم صاحب خدمت خلق، آستانے کی سرپرستی اور اردو نوازی کے لیے کافی مشہور اور مقبول شخصیت ہیں۔ پچھلے 12 سال سے یہ سلسلہ چلا آ رہا ہے۔ مشاعروں کا انعقاد، ادبی نشستوں کا احتمام، قوم اور برادری کے سماجی کام یہاں پر انجام ہوتے آ رہے ہیں۔

یہاں پر کل ہند مشاعرے انعقاد پاتے ہیں۔ یہاں کے مشاعروں میں ملک بھر کے مشہور شعرا کرام شرکت کرتے ہیں۔ علامہ شارق جمال کو اس آستانے سے کافی انسیت تھی۔ ملک کے مشہور شعرا عقیل نعمانی، نذر ایٹوی، میسم گوپالپوری، عظم شاکری وغیرہ یہاں پر اپنا کلام پڑھ چکے ہیں۔

وفات اور تدفین
--------------

ان کی حیات کے بعد ان حضرات کی تدفین اسی قصبہ کے قبرستان میں ہوئی۔ یہ قبرستان اس قصبہ کے باہر ہوا کرتا تھا، لیکن آج مدنپلی شہر ہو گیا ہے تو وہی قبرستان کا علاقہ شہرکا مرکزی حصہ بن گیا ہے۔ اس علاقہ کا نام آج بنگلور بس سٹانڈ ہے اور اس آستانے اور قبرستان کا نام بڑا مکان ہے۔

نگار خانہ
---------

حوالہ جات
---------

* تاریخ آستانہ قادرشاہ اولیاء و بی سیدانی ماں - سالانہ عرس روئداد، بڑا مکان، مدنپلی۔
* تاریخ مدنپلی - از - سید عبد العظیم

بیرونی روابط
------------
**نیت** نماز کا پہلا رکن ہے۔ اس کا مطلب ارادہ ہے جس میں آپ کہتے یا سوچتے ہیں کہ آپ کون سی اور کتنی رکعت کی نماز پڑھ رہے ہیں۔ اس کا مقصد شاید یہ ہے کہ انسان کو بعینہ معلوم ہو کہ ہو کیا کر رہا ہے اور اس کی توجہ نماز کی طرف مبذول ہو جائے۔
اِنَّمَا الْاَعْمَالُ بِالنِّیَّاتِ وَلِکُلِّ امْرِءٍ مَانَوٰی 
*اعمال کا مدار نیت پر ہے اور ہر شخص کے ليے وہ ہے، جو اس نے نیت کی۔* 
اس حدیث کو بُخاری و مُسلِم اور دیگر محدثین نے امیر المومنین عمر بن خطاب رضی اللہ تعالیٰ عنہ سے روایت کیا۔ 

* نيت دل کے پکے ارادہ کو کہتے ہيں، محض جاننا نيت نہيں، تا وقت يہ کہ ارادہ نہ ہو۔
* نیت میں زبان کا اعتبار نہیں، یعنی اگر دل میں مثلاً ظہر کا قصد کیا اور زبان سے لفظ عصر نکلا، ظہر کی نماز ہو گئی۔
* نیت کا ادنیٰ درجہ یہ ہے کہ اگر اس وقت کوئی پوچھے، کون سی نماز پڑھتا ہے؟ تو فوراً بلا تأمل بتا دے، اگر حالت ایسی ہے کہ سوچ کر بتائے گا، تو نماز نہ ہوگی۔

* نماز پڑھتے وقت زبان سے نیت کی ادائيگي بدعت ہے چاہے وہ نماز تراویح ہویا کوئي اورنماز ۔

حافظ ابن قیم رحمہ اللہ تعالی کہتے ہیں :

نبی مکرم صلی اللہ علیہ وسلم جب نماز کے لیے کھڑے ہوتے ہو اللہ اکبر کہہ کرنماز شروع کرتے اوراس سے پہلے کچھ بھی نہيں کہتے تھے ، اورنبی صلی اللہ علیہ وسلم نے بالکل قطعی طور پر کبھی بھی زبان سے نیت کی ادائيگي نہیں فرمائي ، اورنہ ہی نبی صلی اللہ علیہ وسلم نے کبھی یہ نہیں کہا کہ میں اللہ تعالی کے لیے فلاں نماز ، اورقبلہ رخ ہوکر ، چار رکعات ، بطو امام یا پیچھے اس امام کے ، ادا کرتا ہوں اور نہ ہی کبھی یہ کہا کہ میں نماز قضاء یا ادا یا فرضي اوریا نفلی ادا کرتا ہوں ۔

یہ دس بدعات ہیں جونبی صلی اللہ علیہ وسلم سے ثابت نہیں اور نہ ہی منقول ہیں ، نہ تو صحیح سند کے ساتھ اور نہ ہی کسی ضعیف سند کے ساتھ ، بلکہ کسی مرسل سند میں ان الفاظ میں سے کوئي ایک لفظ بھی ثابت نہيں ۔

بلکہ نہ تو یہ کسی صحابی سے ثابت ہے اور نہ ہی تابعین کرام میں سے کسی نے اسے مستحسن قرار دیا ہے اورنہ ہی آئمہ اربعہ میں سے کسی امام نے اسے کہنے کا کہا ہے ۔

دیکھیں کتاب : زاد المعاد لابن قیم ( 1 / 201 ) /ref>

حوالہ جات
---------
|  |
| --- |
| **طاووس** |
| مجمع النجوم طاووس بڑی تصویر کے لیے کلک کریں |
|   |
| **عربی نام:** |  **الطاووس**  |
| **انگریزی نام:** | Pavo |
| **خاندان:** | طیار |
| **آسمان میں مقام:** | آسمانِ جنوب چہارم |
| **رقبہ:** | 377.666 ۔ (44 واں) |
| **فی صد رقبہ :** | آسمان کا 0.92 فی صد |
| **مطلع مستقیم:** | 19 گھنٹے 36.71 منٹ |
| **میل:** | 65 ڈگری 46.89 منٹ جنوب |
| **سیاروں والے ستارے :** |    3 |
| **چمکدار ستارے:** |    1 |
| **قریبی مجمع النجوم:** | ثمن، طائر الفردوس، عود دان، دوربین اور ہندی |
|   |

  


**طاووس** (عربی:  **الطاووس**  - انگریزی: Pavo) ایک مجمع النجوم کا نام ہے۔ اس کو خاندان مجمع النجوم طیار میں شامل کیا جاتا ہے۔

بنیادی خصوصیات
--------------

اس کا مشاہدہ آسمانِ جنوب چہارم میں کیا جا سکتا ہے۔ اس مجمع النجوم کا رقبہ 377.666 مربع ڈگری ہے۔ جو کل آسمان کا 0.92 فی صد بنتا ہے۔مطلع مستقیم 19 گھنٹے 36.71 منٹ ہے۔ اور میل 65 ڈگری 46.89 منٹ جنوب ہے۔ اس مجمع النجوم میں ایسے ستاروں کی تعداد ،جن کے ایک یا زیادہ سیارے دریافت کیے جاچکے ہیں، 3 ہے۔ چمکدار اور نمایاں نظر آنے والے ستاروں کی تعداد 1 ہے۔

قریبی مجمع النجوم
-----------------

اس کے اردگرد ثمن، طائر الفردوس، عود دان، دوربین اور ہندی واقع ہیں۔

متعلقہ مضامین
-------------

* فہرست مجمع النجوم
* خاندان مجمع النجوم
ایک ہسپانوی خاتون کی تصویر
**ہسپانیہ میں خواتین** (انگریزی: Women in Spain) کی آزادی فکر و عمل کو مسلمہ حیثیت دی گئی ہے۔ مئی 2019ء میں منتخب ملک کے پارلیمنٹ میں کسی بھی دیگر یورپی مقننہ کے مقابلے خوارتین کی سب سے زیادہ تعداد تھی۔ پارلیمنٹ کی 350 نشستوں میں 165 نشستیں خواتین کے قبضے میں آئی ہیں، جو بہ اعتبار فی سد 47 % ہوتا ہے۔ 2007ء میں منظور کیے گئے جنسی برابری کے قانون کے تحت ہسپانیہ میں لازم ہے ہر انتخابی جماعت میں کم از کم 40 فی صد خواتین موجود ہوں۔

نئے محاذوں میں خواتین کی نمائندگی
---------------------------------

دیگر یورپی ممالک کی طرح ہسپانیہ میں خواتین کافی فعال ہیں۔ وہ تعلیم و روز گار کے ہر شعبہ حیات میں حصے داری رکھتی ہیں۔ جدید طور پر بڑھتی پارلیمانی نمائندگی کی وجہ سے خواتین کے حقوق میں فعالیت اور تیز ہو چکی ہے۔ 

  

ملک کی کی وزارت دفاع نے کہا ہے کہ وہ غیر روایتی جنگ اور دہشت گردی سے مقابلے کے لیے بین الاقوامی کوششوں کے ایک حصے کے طور پر خصوصی دستوں (اسپیشل فورسیز) کے عملی حلقوں میں خواتین کی تعداد بڑھا رہی ہے۔ وزیر دفاع مارگاریٹا روبلس نے 2019ء میں کہا تھا کہ خصوصی دستوں میں خواتین کی تعداد اس لیے بڑھائی جا رہی ہے، کیونکہ اقوام متحدہ نے کہا ہے کہ دنیا بھر میں تنازعات کے علاقوں میں خواتین کی ضرورت بڑھ رہی ہے۔فوج میں کئی کام اب صرف خواتین کو تفویض کیے جا رہے ہیں جن میں چیک پوانٹس پر خواتین کی جانچ پڑتال اور خواتین سے تفتیش وغیرہ؛ کیونکہ کئی ملکوں میں خواتین غیر ملکی مردوں سے بات نہیں کرتیں اور ان کے معاشروں میں اسے برا سمجھا جاتا ہے۔ہسپانیہ نے 1999ء میں اپنی فوج کے دروازے خواتین کے لیے کھولے تھے۔ اس وقت سے فوجی یونٹوں میں خواتین کی تعداد مسلسل بڑھ رہی ہے جو 2019ء تک بڑھ کر 12.7 فی صد تک پہنچ گئی۔ یہ تعداد نیٹو ممالک کی افواج میں خواتین کی تعداد سے زیادہ ہے۔ نیٹو میں خواتین کی تعداد گیارہ فی صد سے کچھ ہی زیادہ ہے۔

مزید دیکھیے
-----------

* خواتین کو بااختیار بنانا
* یورپ میں خواتین

حوالہ جات
---------

1. ↑  Spain's parliament leads Europe in gender-equality despite rise of far right
2. ↑  اسپین کی اسپیشل فورسز میں خواتین نے ڈیوٹی سنبھال لی
**محمد نصیر الدین فاروقی** فتح پور کے چشتیہ سلسلہ کے اہم بزرگ تھے۔ آپ نجم الدین فاروقی کے صاحبزادے، خلییفہ اور جانشین تھے۔ آپ والد محترم کے تقریباً نو سال تک جانشین رہے کر عوام کی خدمت کرتے رہے۔

ولادت
-----

حاجی نجم الدین فاروقی چشتی کے گھر پہلے بیٹے کی پیدائش 1252ھ بمطابق 1836ء میں جھنجھنوں میں ہوئی۔ آپ نے بیٹے کا نام **محمد نصیر الدین** رکھا۔

تعلیم و تربیت
-------------

محمد نصیر الدین فاروقی کو دینی گھریلو ماحول میسر آیا جس کی وجہ سے ابتدائی دینی علوم کی تعلیم گھر سے حاصل کی۔ آپ نے درس نظامی کی تعلیم دہلی میں مرزا لعل بیگ کے مدرسہ سے حاصل کی۔

بیعت و خلافت
------------

محمد نصیر الدین فاروقی اپنے والد محترم نجم الدین فاروقی کے دست حق پرست پر بیعت سے مشرف ہوئے۔ سلوک کی تمام منازل اپنے مرشد کامل کے زیر سایہ مکمل کی۔ والد ماجد نے آپ کو خلافت کے منصب پر فائز کیا۔

سجادہ نشینی
-----------

محمد نصیر الدین فاروقی کے والد محترم نجم الدین فاروقی نے 1287ھ بمطابق 1870ء میں وفات پائی۔ والد کی وفات کے بعد محمد نصیر الدین والد کے جانشین ہوئے۔ آپ اپنے دور میں زیادہ تر وقت وعظ و تلقین اور درس و تدریس میں صرف کرتے تھے۔ آپ کے عقیدت مندوں کی کثیر تعداد تھی جو آپ وعظ و تلقین سننے کے لیے آپ کی مجالس میں شریک ہوتے تھے۔

غیر مسلموں کی عقیدت
-------------------

محمد نصیر الدین فاروقی کے عقیدت مندوں میں مسلمانوں کے ساتھ ساتھ غیر مسلم بھی شامل تھے۔

1. راجا پھوپال سنگھ نے اپنی جاگیر میں ایک چھوٹا سا قصبہ **حضرت پور** محمد نصیر الدین فاروقی کے نام پر آباد کیا تھا۔
2. راؤمادھو سنگھ نے محمد نصیر الدین فاروقی کی خدمت میں ایک سو دو بیگہ زمین پیش کی تھی۔

ادبی خدمات
----------

محمد نصیر الدین فاروقی نے اپنے والد محترم کے ارشادات کو  **نجم الارشاد** کے نام سے جمع کیے۔ آپ نے ایک اپنی کتاب **مجمع الفرائض** بھی تصنیف کی تھی۔

وصال
----

محمد نصیر الدین فاروقی نے 1297ھ بمطابق 1879ء میں وفات پائی۔ آپ کی تدفین فتح پور میں کی گئی۔ وصال کے وقت آپ کی عمر تقریبا 43 سال تھی۔

خلفاء
-----

محمد نصیر الدین فاروقی سے لوگوں کی کثیر تعداد شرف بیعت حاصل کیا لیکن خلافت کے منصب پر چند افراد فائز ہوئے۔ آپ کے خلفاء کے نام درج ذیل ہیں۔

1. غلام محمد نجم الدین (سجادہ نشین)
2. مولانا گل محمد مفتی فتح پور
3. مولانا عبد اللہ شاہ پشاوری
4. قاضی محمد اشرف لچھمن گڈھ
5. محمد سعد اللہ
6. حاجی محمد علی امام جامع مسجد مارواڑ
7. محمد عبد اللہ ساکن لاڈلون

حوالہ جات
---------

1. ↑  تذکرہ اولیائے راجستان مرتب شاہد احمد جمالی جلد اول صفحہ 48 تا 50
2. ↑  تاریخ مشایخ چشت مولف خلیق احمد نظامی صفحہ 700 اور 701
یہ ایک حقیقت ہے کہ عمرانیات ایک سائنس ہے اور اس نئی سانئس میں انتہائی قلیل مدت میں بہت تیزی کے ساتھ ترقی کی ہے۔ اس نئی سائنس کی ترقی کا اندازہ یوں بھی لگایا جا سکتا ہے کہ اس کی شاخیں پانچ سو (500) سے تجاوز کر گئی ہیں۔ عمرانیات کی چند اہم شاخیں درج ذیل ہیں۔
1۔ دیہی عمرانیات

2۔ شہری عمرانیات

3۔ زراعت اور عمرانیات

4۔ خاندان اور عمرانیات

5۔ سوشالوجی آف جنیڈز

6۔ عمرانیات اور ترقی

7۔ مذہب اور عمرانیات

8۔ تعلیم اور عمرانیات

9۔ قانون کی عمرانیات

10۔ صنعتی عمرانیات

11۔ انتظامی عمرانیات

12۔ سیاسی عمرانیات

13۔ نسلی عمرانیات

14۔ طبعی عمرانیات

15۔ فوج کی عمرانیات

16۔ تفریح اور عمرانیات

17۔ حقوق اور اطفال

18۔ لسانی عمرانیات

19۔ عالمی معاشرے کی عمرانیات

20۔ اطلاقی عمرانیات

21۔ معاشرتی درجہ بندی

22۔ معاشرتی عدم تنظیم

23۔ معاشرتی نفسیات

24۔ آبادیات

25۔ جرمیات

عمرانیات کا دائرکار:۔
عمرانیات کا مضمون بہت وسیع ہے۔ اس میں وہ تمام اطفال شامل ہیں جن کو ہم سماجی کہتے ہیں۔ یہ وہ مضمون ہے جو ہمیں معاشرتی کرداروں اور معاشرتی زندگی کے مختلف پہلووں سے روشناس کراتاہے۔ یہی وجہ ہے کہ اس کا تعلق ان تمام موضات سے ہے جن کا تعلق معاشرتی زندگی سے ہے۔ یعنی یہ وہ موضوعات ہیں جو معاشرتی تعلقات کی عام نوعیت کی وضاحت کرتے ہیں۔ تحقیق علم کی بدولت معاشرتی تعلقات اور سماجی زندگی سے متعلق اصول و نتائج وضع کیے جاتے ہیں۔ کسی بھی علم کی وسعت کااندزاہ اس میں پڑھائے جانے والے موضوعات سے لگایا جا سکتا ہے۔ عمرانیات کے دائرہ کار میں جو موضوعات شامل ہیں ان کی چھان بین کے لیے ہمیں عمرانیات کی درسی کتب ،عمرانی تحقیقات اور جریدوں میں چھپنے والے مقالات مددگار ثابت ہو سکتے ہیں ۔
ایک فوجی لطیفہ۔ سوال ہے کہ آپ نے آج کیا بچایا۔ جواب رقم ہے کہ کم کھائیں اور کشتی سے کہیں اور بھیجے جانے سے بچیں۔ یعنی آپ خود مرجائیں گے تو آپ کہیں اور لے جانے کی حاجت نہیں ہوگی۔
**لطیفہ** یا **مطایبہ**، جسے بھارت میں کبھی کبھی چُٹکُلا (انگریزی: Joke) بھی کہتے ہیں، مزاح کا ایک اظہار ہے جس میں الفاظ کو مخصوص اور خوش اسلوبی سے بیان ڈھانچے استعمال کیا جاتا ہے تا کہ لوگ ہنسیں اور اس بات کو سنجیدگی سے نہ لیں۔ اس کی شکل ایک کہانی کی اختیار کرتی ہے جس میں مکالمے بھی ہوتے اور ایک اختتام پر عمومًا ایک دم دار فقرہ ہوتا ہے۔یہی فقرہ ہی عوام کو اس بات سے باخبر کرتا ہے کہ کہانی میں دوسرا اور متضاد معنی بھی موجود ہے۔اس میں ذو معنی الفاظ یا ظرافت کا استعمال ممکن ہے، جس میں منطقی غیر موزونیت، بے عقلی یا ذرائع کا استعمال ممکن ہے۔

مثالیں
------

* بیوی نے شوہر سے *سونے (زیور) کی گولیاں* منگوائی مگر تفہیمی غلطی کی وجہ سے شوہر *سونے (نیند) کی گولیاں* لا دیتا ہے (ذو معنی الفاظ)۔
* اردو میں کچھ لطیفے قریب التلفظ حروف کے استعمال پر بھی ہیں، مثلًا *تقریب* اور *تخریب*۔
* لوگوں کی کم فہمی کے لطیفے بھی عام ہیں۔ مثلًا یہ لطیفہ کہ ایک صاحب سونے کی انگوٹھی سڑک پر ڈھونڈ رہے تھے جب کہ انگوٹھی گھر میں گری تھی۔ اور اس کی وجہ یہ بتائی گئی کہ گھر پر اندھیرا ہے۔ اس سے لوگوں میں صحیح سوچ یا عقل کے صحیح استعمال کی کمی کی مثال کے طور پر بھی پیش کیا جاتا ہے۔

حوالہ جات
---------
**محمد منشا تابش قصوری** اہلسنت و جماعت کے اکابر، مدرس، مصنف اور اعلیٰ خطیب ہیں۔

نام
---

نام محمد منشا والد کا نام میاں اللہ دین تخلص تابش، قصوری اور سیالوی ہے۔

ولادت
-----

منشا تابش کی ولادت 1944ء میں ہری ہر ضلع قصور میں ہوئی۔

تعلیم و تربیت
-------------

قرآن کریم گھر میں پڑھا، پرائمری پاس گاؤں کے اسکول سے کی، میٹرک ہائی اسکول گنڈا سنگھ والا سے 1956ء میں کیا میٹرک کے بعد دار العلوم حنفیہ فریدیہ بصیر پور میں داخل ہوئے 1377ھ سے 1385ھ تک علوم دینیہ میں دسترس حاصل کی۔

سلسلہ بیعت
----------

1971ء میں خواجہ قمر الدین سیالوی کے ہاتھ پر سلسلہ چشتیہ میں بیعت کی۔

اساتذہ کرام
-----------

فقیہ اعظم محمد نور اللہ نعیمی بصیر پوری، مولانا محمد باقر ضیاء اور صاحبزادہ نصر اللہ نوری کی شاگردی حاصل تھی اس کے علاوہ شاعری میں مولانا ضیااللہ قادری کی شاگردی حاصل کی۔

خدمات
-----

* خطیب جامع مسجد فردوس ٹینریز مرید کے
* مرکزی انجمن حزب الرحمن بصیر پور کے نائب ناظم رہے
* ملکی جرائد و رسائل میں بہت مضامین تحریر کیے

تصنیفات
-------

بہت سی تصنیفات میں سے چند ایک یہ ہیں

* محمد نور
* تذکرۃ الصدیق
* راہ عمل
* انوار الصیام
* گنج شکر
* اظہار حقیقت
* دعوت فکر

وفات
----

24 ستمبر 2022ء کو وفات ہوئی۔

حوالہ جات
---------

1. ↑  تذکرہ علمأ اہل سنّت و جماعت لاہور، ص 409،پیر زادہ محمد اقبال فاروقی۔ مکتبہ نبویہ گنج بخش لاہور
|  |
| --- |
| **عقرب** |
| مجمع النجوم عقرب بڑی تصویر کے لیے کلک کریں |
|   |
| **عربی نام:** |  **العقرب**  |
| **انگریزی نام:** | Scorpius |
| **خاندان:** | بروج |
| **آسمان میں مقام:** | آسمانِ جنوب سوم |
| **رقبہ:** | 496.783 ۔ (33 واں) |
| **فی صد رقبہ :** | آسمان کا 1.2 فی صد |
| **مطلع مستقیم:** | 16 گھنٹے 53.24 منٹ |
| **میل:** | 27 ڈگری 1.89 منٹ جنوب |
| **سیاروں والے ستارے :** |    7 |
| **چمکدار ستارے:** |    13 |
| **قریبی مجمع النجوم:** | قوس، سپیرا، میزان، گرگ، مربع نجار،عود دان اور تاج جنوبی |
|   |

  


**عقرب** (عربی:  **العقرب**  - انگریزی: Scorpius) ایک مجمع النجوم کا نام ہے۔ اس کو خاندان مجمع النجوم بروج میں شامل کیا جاتا ہے۔

بنیادی خصوصیات
--------------

اس کا مشاہدہ آسمانِ جنوب سوم میں کیا جا سکتا ہے۔ اس مجمع النجوم کا رقبہ 496.783 مربع ڈگری ہے۔ جو کل آسمان کا 1.2 فی صد بنتا ہے۔مطلع مستقیم 16 گھنٹے 53.24 منٹ ہے۔ اور میل 27 ڈگری 01.89 منٹ جنوب ہے۔ اس مجمع النجوم میں ایسے ستاروں کی تعداد ،جن کے ایک یا زیادہ سیارے دریافت کیے جاچکے ہیں، 7 ہے۔ چمکدار اور نمایاں نظر آنے والے ستاروں کی تعداد 13 ہے۔

قریبی مجمع النجوم
-----------------

اس کے اردگرد قوس، سپیرا، میزان، گرگ، مربع نجار،عود دان اور تاج جنوبی واقع ہیں۔

متعلقہ مضامین
-------------

* فہرست مجمع النجوم
* خاندان مجمع النجوم

|  |  |
| --- | --- |
| معلومات کتب خانہ | 
* ایل سی سی این: sh2014000880
* جی این ڈی: 4055271-8

 |
**علامہ سید محمد مہدی** ہندوستان کے ایک شیعہ عالم دین اور مذہبی مصنف تھے ـ

بھیک پور ضلع سارن (بہار) کے رہنے والے تھے ـ

آپ کے والد کا نام **سید علی** تھا جو ایک جلیل القدر عالم تھے اور دادا کا نام **حیدر علی** تھا ـ

اساتذہ و تلامذہ
---------------

آپ کا شمار مفتی محمد عباس شوشتری کے تلامذہ میں ہوتا ہےـ

آپ کے شاگردوں میں **علامہ سید راحت حسین رضوی گوپالپوری** کا نام مشہور ہے ـ

علامہ شیخ آقا بزرگ تہرانی کی نگاہ میں
-------------------------------------

**علامہ شیخ آقا بزرگ تہرانی** نے آپ کا تذکرہ **سید جلیل** کہہ کر کیا ہے ـ

تالیفات
-------

**شیخ آقا بزرگ تہرانی** نے آپ کی مندرجہ ذیل کتابوں کا تذکرہ کیا ہے :

**1: سواء السبیل و زمزمة الحجاج** : اردو زبان میں اعمال حج و زیارات پر مشتمل ہے ـ

**2: تحفة الابرار**: فارسی زبان میں آپ کے والد کی سوانح حیات ہے ـ

**3: مواعظ المتقین**: عربی زبان میں اخلاق و مواعظ کے موضوع پر 250 صفحات پر مشتمل ہے ـ

**4: الحجة البالغة**: اس کتاب میں آپ نے امام مہدی کے وجود کو عقلی اور نقلی دلائل سے ثابت کیا ہے ـ یہ کتاب اردو زبان میں ہے ـ

**5: لواعج الاحزان (دو جلدیں)**

کتاب لواعج الاحزان
------------------

اردو زبان میں آپ کی مشہور و معروف تصنیف **لواعج الاحزان** ہے جو قرآن و حدیث کی روشنی میں شیعہ اور اہل سنت کی معتبر کتابوں کے حوالوں سے فضائل اہل بیت کے عمیق نکات اور مستند روایتوں پہ مبنی مصائب آل محمدؑ پر مشتمل ہے ـ

یہ کتاب دو جلدوں میں ہے اور خطباء اور ذاکرین کے لیے نہایت علمی تحفہ ہے ـ

**آقا بزرگ تہرانی** نے اس کتاب کو مقتل کی کتابوں میں شمار کیا ہے ـ 

اس کتاب کا دوسرا نام **مظھر المصائب** ہے ـ

وفات
----

آپ کی وفات سنہ 1346ھ میں واقع ہوئی ـ

مصادر و مآخذ
------------

حوالہ جات
---------

1. ↑  نقباء البشر فی القرن الرابع عشر، ج: 5، ص: 461
2. ↑  الذریعۃ الی تصانیف الشیعۃ
3. ↑  الذریعۃ الی تصانیف الشیعۃ، ج: 18، ص: 357
|  |
| --- |
| **عقاب** |
|  بڑی تصویر کے لیے کلک کریں |
|   |
| **عربی نام:** | **العقاب**  |
| **انگریزی نام:** | Aquila |
| **خاندان:** | جاثی |
| **آسمان میں مقام:** | آسمانِ شمال چہارم |
| **رقبہ:** | 652.473 ۔ (22 واں) |
| **فی صد رقبہ :** | آسمان کا 1.58 فی صد |
| **مطلع مستقیم:** | 19 گھنٹے 40.02 منٹ |
| **میل:** | 3 ڈگری 24.65 منٹ شمال |
| **سیاروں والے ستارے :** |    4 |
| **چمکدار ستارے:** |    3 |
| **قریبی مجمع النجوم:** | پیکان، جاثی، سپیرا، مار، سپر، قوس، جدی، دلو اور ڈولفن |
|   |

  


**عقاب** (عربی: **العقاب**  - انگریزی: Aquila) ایک مجمع النجوم کا نام ہے۔ اس کو خاندان مجمع النجوم جاثی میں شامل کیا جاتا ہے۔

بنیادی خصوصیات
--------------

اس کا مشاہدہ آسمانِ شمال چہارم میں کیا جا سکتا ہے۔ اس مجمع النجوم کا رقبہ 652.473 مربع ڈگری ہے۔ جو کل آسمان کا 1.58 فی صد بنتا ہے۔مطلع مستقیم 19 گھنٹے 40.02 منٹ ہے۔ اور میل 03 ڈگری 24.65 منٹ شمال ہے۔ اس مجمع النجوم میں ایسے ستاروں کی تعداد ،جن کے ایک یا زیادہ سیارے دریافت کیے جاچکے ہیں، 4 ہے۔ چمکدار اور نمایاں نظر آنے والے ستاروں کی تعداد 3 ہے۔

قریبی مجمع النجوم
-----------------

اس کے اردگرد پیکان، جاثی، سپیرا، مار، سپر، قوس، جدی، دلو اور ڈولفن واقع ہیں۔

متعلقہ مضامین
-------------

* فہرست مجمع النجوم
* خاندان مجمع النجوم
ایک لڑکی کو ٹائیفائڈ کا ویکسین دیا جا رہا ہے۔
**ٹائیفائڈ ویکسین** (انگریزی: Typhoid vaccine) سے مرد وہ ویکسین یا ٹیکے ہیں جو بہ طور خاص ٹائیفائڈ جیسے مرض کے انسداد اور اس سے مزاحمتی صلاحیت پیدا کرنے کے لیے بنائے گئے ہیں۔ اس سلسلے کی کوششیں کئی سالوں سے جاری ہیں۔

پاکستان ٹائیفائیڈ کے علاج کے لیے ایک نئی ویکسین استعمال کرنے والا دنیا کا پہلا ملک بن گیا ہے۔ پاکستان کو اپنے ہاں اس مرض کی ایک نئی وبا کا سامنا تھا۔ یہ نئی دوائی حکمت عملی عالمی ادارہ صحت (ڈبلیو ایچ او) کی منظور شدہ ہے۔ یہ نومبر 2019ء سے شروع ہوا تھا۔

پاکستان میں کام کرنے والے ڈاکٹروں کا کہنا ہے کہ ٹائیفائیڈ کا مقابلہ کرنے کے لیے متعارف کروائی جانے والی نئی ویکسین ’بہت اچھی طرح کام کر رہی ہے‘ اور ایک تقریباً لاعلاج انفیکشن کو ختم کرنے میں مددگار ثابت ہو رہی ہے۔ نیو انگلینڈ جرنل آف میڈیسن میں چھپنے والی ایک رپورٹ کے مطابق نئی ویکسین کے ٹیسٹ کے دوران بیکٹیریا کے ذریعے سے پھیلنے والی بیماری کے معاملات میں 80 فی صد تک کمی آئی ہے۔ صوبہ سندھ میں اس وقت 90 لاکھ بچوں کو حفاظتی ٹیکے لگائے گئے۔ ماہرین کا کہنا تھا کہ اس ویکسین نے ٹائیفائیڈ کے خلاف جنگ کی کایا پلٹ دی ہے اور اس کے استعمال سے ٹائیفائیڈ سے ہونے والی اموات میں قدرے کمی کا امکان ہے۔

مزید دیکھیے
-----------

* ٹائیفائڈ بخار

حوالہ جات
---------

1. ↑  World Health Organization (2018). "Typhoid vaccines: WHO position paper – March 2018". *Weekly Epidemiological Record*. **93** (13): 153–172. hdl:10665/272273. ضع ملخصا (PDF). [*مردہ ربط*]
2. ↑  World Health Organization (2019). "Typhoid vaccines: WHO position paper, مارچ 2018 - Recommendations". *Vaccine*. **37** (2): 214–216. PMID 29661581. doi:10.1016/j.vaccine.2018.04.022.
3. ↑  پاکستان ٹائیفائیڈ کی نئی ویکسین استعمال کرنے والا دنیا کا پہلا ملک
4. ↑  ٹائیفائیڈ: نئی ویکسین سے سندھ کے 90 لاکھ بچے مستفید ہوں گے
**مرکز محبت** (انگریزی: Love interest) کسی کہانی یا فلم میں مرکزی کردار کی محبت یا دلی جذبات کی توجہ مرکز بننا ہے۔ اس کی کئی مثالیں ادب اور داستانوں میں ملتی ہیں۔ مثلًا، مشرقی ادب لیلی مجنوں کے لیے مرکز محبت تھی، ہیر رانجھا کے لیے مرکز محبت تھی۔ اسی طرح رومیو اور جولیٹ کو معروف انگریزی ادیب ولیم شیکسپئیر کی جانب سے لکھا گیا ایک ڈراما ہے جو دو متحارب دولت مند خاندانوں کے اکلوتے بیٹے اور بیٹی کے عشق کے متعلق لکھا گیا ہے۔ اسے شیکسپئیر کے سب سے مشہور ڈراموں میں سے شمار کیا جاتا ہے نیز اس پرسب سے زیادہ ڈرامے میں فلمیں بھی بنائی گئی ہیں۔ اس میں رومیو کی محبت کا مرکز جولیٹ ہے۔

اقسام
-----

مرکز محبت کو کئی طور پر پیش کیا جاتا رہا ہے۔ ان کی کچھ معروف اقسام ذیل میں درج ہے۔ 

* دشمن سے عاشق بننے والے۔
* دوستوں کا عاشق بننا۔
* محبت کا مثلث (دو لوگوں کی محبت میں تیسرے فریق کا آنا اور کہانی کو الجھانا)
* محبت میں دوسرا موقع
* غربت زدہ کا رئیس گھرانے سے عشق
* متصادم عاشقوں کی محبت
* متضاد فطرتوں کا ایک دوسرے کے قریب آنا
* قسمت سے انجام پانے والی محبت
* برے انجام پر نتیجہ خیز محبت
* دکھاوے کے رشتے
* پہلی نظر میں ہی رنگ لانے والی محبت
* شاہی محبتیں
* طے شدہ یا سیاسی شادیاں۔

اہمیت
-----

مرکز محبت کا کردار کسی بھی ادبی نمونے میں مختلف ہو سکتا ہے۔ زیادہ تر رومانوی کہانیوں میں مرکز محبت کلیدی کردار یا ہیرو کی منزل یا محبوبہ اس کے اختتام میں حصول ہوتی ہے۔ اسی طرح سے جرائم کے ناول میں مرکز محبت ضروری نہیں کہ کہانی کا مرکزی حصہ ہو، مگر یہ کلیدی کردار کی شخصیت اور دل چسپی کو سب کے آگے پیش کرتی ہے۔ کہانی کا یہ عنصر اپنے کردار کی زندگی کو پیچیدہ کرتا ہے۔

مزید دیکھیے
-----------

* رومانیت
* رومانوی تحریک
* رومانوی فلم
* رومانوی ناول

حوالہ جات
---------

1. ↑  "love interest". 03 دسمبر 2020 میں اصل سے آرکائیو شدہ. اخذ شدہ بتاریخ 27 مارچ 2021.  الوسيط `|url-status=` تم تجاهله (معاونت)
2. ↑  The Do's and Don'ts of Crafting Your Story's Love Interest
3. ↑  The Role Of The Love Interest In Fiction
ہیلی کاپٹر 1922

* **helicopter** کا heli یعنی ہیلی یونانی کے helix سے اور copter لفظ pteron سے ماخوذ ہے۔

ادارۂ فروغِ قومی زبان آن لائن قومی انگریزی اُردو لُغت  کے مطابق ہیلی کاپٹر کی درج ذیل تعریف ہے"(طیرانیات) ہیلی کاپٹر؛ دوار سطح طیارہ؛ ہوائی جہاز جو ہوا میں انجنوں سے چلتے ہوئے پنکھوں کی مدد سے قائم رہتا ہے اور عمودی محور پر گھومتا ہے اور عمودی اور افقی دونوں سمتوں میں اڑ سکتا ہے۔ عام بولی میں چاپر chopper یا whirlybird یا eggbeater بھی کہتے ہیں۔"

اردو میں
--------

اردو میں" دوار سطح طیارہ "یا "پروں والا طیارہ" مگر اسے چاپر اور ہیلی کاپٹر کے طور پر ہی استعمال کیا جاتا ہے۔

فارسی میں
---------

ہیلی کاپٹر کو فارسی میں بالگرد کہتے ہیں۔ فارسی میں اسے اس طرح اخذ کیا گیا ہے کہ \* helicopter کے heli یعنی یونانی کے helix بمعنی گردش سے اور copter لفظ pteron بمعنی بال و پر سے ماخوذ کیا گیا ہے۔ یعنی بالگرد کے بال، کا مطلب wing یا پـر ہے اور گرد، spiral یا گردش سے ماخوذ ہے، یعنی بال و پر کی گردش سے اڑنے والا

کام کا طریقہ کار
----------------

مختلف ہیلی کاپٹروں کی کارکردگی کا خاکہ
طیاروں کے برعکس ہیلی کاپٹر کے پر حرکت کرتے ہیں۔ ان کے پر گھومنے والی پلیٹ کی شکل کے بنے ہوتے ہیں۔ ہوا کی لہریں ان بلیڈز کی بالائی اور زیریں سطح سے ٹکرا کر گزرتی ہیں۔ ہوا کے اس قسم کے کٹائو کے نتیجے میں کم دبائو(low pressure) کی کیفیت پیدا ہوتی ہے۔ لہذا پیلی کاپٹر کی اٹھان یا معلق رہنا برقرار رہتا ہے۔ یہی وجہ ہے کہ اس کو اڑان بھرنے کی لیے دن وے کی ضرورت نہیں ہوتی۔ فضا میں بلند رہنے کے لیے گردش کرنے والے پروں کے مخصوس زاویے (certain angle) سے قابو میں رکھا جاتا ہے۔ بڑے گردش کرنے والے پروں کے زاویوں کو بڑھا کر اٹھان میں اضافہ کیا جاتا ہے اور اسی طرح اٹھان میں کمی کے لیے بڑے پروں کے زاویوں میں بھی کمی کی جاتی ہے۔ چنانچہ کشش ثقل غالب آجاتی ہے اور ہیلی کاپٹر زمین کی طرف آنا شروع ہو جاتا ہے۔
چھوٹے پر جو دم کے ساتھ نصب ہوتے ہیں ان سے توازن برقرار رکھا جاتا ہے۔

حوالہ جات
---------

1. ↑  ادارۂ فروغِ قومی زبان آن لائن قومی انگریزی اُردو لُغت

بیرونی روابط
------------

* ادارۂ فروغِ قومی زبان آن لائن قومی انگریزی اُردو لُغت
* اردو انگریزی لغت

|  |  |
| --- | --- |
|  | ویکی ذخائر پر **ہیلی کاپٹر** سے متعلق سمعی و بصری مواد ملاحظہ کریں۔ |
**عمر اور زنانہ بارآوری** (انگریزی: Age and female fertility) خواتین کی بڑھتی عمر میں جنسی خواہشات اور جنسی زندگی پر ان کے اثرات کے جائزے کا نام ہے۔ ارتقا کے نقطہ نظر سے خواتین کی جنسی خواہش افزائش نسل کی کامیابی میں اہم کردار ادا کرتی ہے اور ثابت ہوتا ہے کہ خواہش اور حمل کی صلاحیت کا آپس میں گہرا تعلق ہے۔ جنسی خواہشات میں اضافہ خواتین کے ماہواری کے دنوں سے پہلے یا بعد ہو سکتا ہے جو افزائش نسل کے لیے بہت اہم دن سمجھتے جاتے ہیں اور ان دنوں میں جنسی عمل میں اضافہ بھی ہو سکتا ہے۔ یہ مانا جاتا ہے کہ خواتین میں جنسی عمل کی خواہش ماہواری کے دورانیے کے ساتھ بڑھتی گھٹتی ہے۔ لیکن ادھیڑ عمر خواتین اور مردوں میں جنسیت کا تعلق افزائش نسل سے نہیں ہوتا۔ لیکن جنسی عمل زندگی کے معیار کو بہتر بنانے کے لیے بہت ضروری ہے۔ یہ انسان کے جذبات اور اس کی صحت میں بہتری کا احساس جگاتا ہے۔

وجوہات
------

عمر بڑھنے سے زنانہ بارآوری میں فرق پیدا ہونے کی مختلف وجوہات ہو سکتی ہیں۔ امریکن کالج آف آسٹریٹریشنز اینڈ گائناکالوجسٹ (اے سی او جی) نے بتایا ہے کہ بیضے سے متعلق مسائل جیسے دیر سے یا مس ہو چکے بیضے خواتین کی بڑھتی عمر میں نمایاں بانجھ پن کی سب سے عام وجوہات ہیں۔ ایسی خواتین جو طویل یا بے قاعدہ چکر لگاتی ہیں وہ جاننے کے لیے جدوجہد کرسکتی ہیں کہ کب وہ بیضہ ریزی کی حالت (ovulating) میں ہیں۔ اس سے تصورات کو چیلنج کیا جاتا ہے کیونکہ وہ نہیں جانتی کہ اصل وقت جماع کب ہوگا۔ تاہم دیر سے بیضہ ریزی کا تصور استقرار حمل کو ناممکن نہیں بناتا۔ بے قاعدہ بیضوی کیفیات کی خواتین کامیابی کے ساتھ حاملہ ہو جاتی ہیں۔ اس کے علاوہ بھی کئی جسمانی اور نفسیاتی پہلو خواتین کی تولیدی صلاحیتوں کو متاثر کرتے ہیں۔

مزید دیکھیے
-----------

* زچگی

حوالہ جات
---------

1. ↑  نفسانی خواہشوں کی سائنس
2. ↑  دیر سے بیضوی حالت: اسباب اور حاملہ ہونے کے امکانات
مزار معاذ بن جبل، مشہور صحابی معاذ بن جبل کا مزار ہے، جو اردن کے شہر شونہ شمالیہ کی بلدیہ معاذ بن جبل میں واقع ہے۔ شمال مغربی اردن میں ایک اونچے مقام پر پانچ گنبدوں والا مزار ہے، جو عثمانی عہد کا بناہوا ہے، یہاں موجود قبور کو معاذ بن جبل اور ان کے بیٹے عبد الرحمان بن معاذ بن جبل کی طرف منسوب کیا جاتا ہے۔

یہاں پر حکومت نے زر کثیر خرچ کر کے ایک مسجد اور ثقافتی مرکز بھی بنايا ہے، جہاں آنے والے زاہرین کو معلومات مہیا کی جاتی ہیں، یہاں ہر ماہ 7 ہزار کے قریب مختلف قومیتوں کے افراد زیارت کے لیے آتے ہیں۔

* مسجد کے مینار سے مزار کا منظرمسجد کے مینار سے مزار کا منظر
* مزار کی طرف جاتا راستہمزار کی طرف جاتا راستہ
* مزار کر سامنے کا منظرمزار کر سامنے کا منظر
* مزار عبد الرحمن بن معاذ بن جبلمزار عبد الرحمن بن معاذ بن جبل

حوالہ جات
---------

1. ↑  "**جريدة الدستور:** «مقامات الصحابة» في الأردن شاهدة على الفتوحات الإسلامية.". 21 فروری 2014 میں اصل سے آرکائیو شدہ. اخذ شدہ بتاریخ 31 جولا‎ئی 2022.  الوسيط `|url-status=` تم تجاهله (معاونت)
2. ↑  "**بترا:** استكمال فرش مسجد مقام الصحابي معاذ بن جبل۔". 24 ستمبر 2015 میں اصل سے آرکائیو شدہ. اخذ شدہ بتاریخ 27 جنوری 2016.  الوسيط `|url-status=` تم تجاهله (معاونت)
**مفتاح السعادۃ و مصباح السیادۃ فی موضوعات العلوم** کتاب علمی موضوعات کا احاطہ کرتی ہے۔ اس کتاب کے مصنف مشہور عثمانی ترکی عالم طاش کبری زادہ ہیں۔ یہ دسویں صدی ہجری/سولہویں صدی عیسوی کے مشہور حنفی عالم تھے اور لطف کی بات یہ ہے کہ ان کی پیدائش بروصہ میں اور نشو و نما انقرہ میں ہوئی اور بقیہ زندگی استانبول کے عہدہ قضاءت پر فائز رہے۔ واضح رہے کہ مذکورہ تینوں شہر ترکی کے دار الحکومت رہے ہیں۔

طاش کبری زادہ نے اپنی اس کتاب میں معاصر عہد کے جملہ متداول علوم کا تعارف پیش کیا ہے، اس لحاظ سے یہ کتاب عثمانی دور خلافت میں رائج جملہ علوم کا موسوعہ اور ہمیشہ سے متعلقہ موضوعات پر محققین کا مرجع رہی ہے۔

ترتیب کتاب
----------

یہ کتاب تین جلدوں، چار مقدمات اور سات دوحوں پر مشتمل ہے۔ اور ہر دوحہ متعدد شعبوں کا احاطہ کرتا ہے، کتاب میں ذیلی عناوین کے لیے مصنف نے دوحہ، شعبہ، عنقود، مطلب، اصل،قسم، جملہ، مقام اور مثار جیسے الفاظ کو بطور اصطلاح استعمال کیا ہے۔

### جلد اول

جلد اول میں علم، تعلیم و تعلم کی فضیلت، آداب و شرائط نیز تمام عقلی و ادبی علوم کا تعارف ہے، اس انتخاب میں حکمت عملی و نظری کے ذریعہ تخصیص نہیں کی گئی ہے۔

### جلد دوم

جلد دوم میں جملہ شرعی علوم کا احاطہ کیا ہے۔

### جلد سوم

جلد سوم میں ان تمام علوم کو یکجا کیا ہے جن کا تعلق تزکیہ نفس سے ہے اور اسی ذیل میں احیاء علوم الدین کا خلاصہ بھی پیش کیا ہے۔
نیز جلد سوم کے آخر میں درج ذیل فہارس بھی نقل کی ہیں جن سے کتاب کی افادیت مزید بڑھ جاتی ہے:

* فہرست علوم
* فہرست اسماء کتب
* فہرست شخصیات و مصنفین
* فہرست اماکن

گویا مصنف نے معاصر عہد کے علوم کا دائرہ المعارف تیار کر دیا ہے۔

مزید دیکھیے
-----------

* طاش کبری زادہ

بیرونی روابط
------------

* جلد اولآرکائیو شدہ (Date missing) بذریعہ wadod.net (Error: unknown archive URL)
* جلد دومآرکائیو شدہ (Date missing) بذریعہ wadod.net (Error: unknown archive URL)
* جلد سومآرکائیو شدہ (Date missing) بذریعہ wadod.net (Error: unknown archive URL)

حوالہ جات
---------
تھامس مٹکاف شاہی ہاتھی پر سوار
**مرقع دہلی** (انگریزی: **Reminiscences of Imperial Delhi**) ہندوستان میں برطانوی ایسٹ انڈیا کمپنی کے ایک سیاسی ملازم (ایجنٹ) تھامس مٹکاف نے مرتب کیا تھا۔ یہ مرقع دراصل مغل مصورین کا شاہکار مجموعہ ہے جس میں بیشتر تصاویر مظہر علی خان کی ہیں۔ یہ مرقع جنگ آزادی ہند 1857ء سے قبل دہلی کی معاشرتی اور عوامی زندگی کے لیے اہم ترین ماخذ ہے۔

تاریخ
-----

مرقع دہلی تھامس مٹکاف کا مرتب کردہ ہے جو ایسٹ انڈیا کمپنی کا دہلی میں متعین سیاسی ایجنٹ تھا۔ یہ مرقع 1844ء میں مکمل ہوا تھا۔ اِس مرقع میں 120 منقش تصاویر موجود تھیں اور اِن منقش تصاویر کو مظہر علی خان نے تیار کیا تھا۔تھامس مٹکاف آخری مغل شہنشاہ بہادر شاہ ظفر کے دربار میں ایسٹ انڈیا کمپنی کا ایجنٹ تھا اور اِس مرقع کی تیاری میں اُسے براہِ راست مغل مصور میسر آئے۔ یہ مرقع دراصل تھامس مٹکاف کی بیٹی ایملی (Emily) کے لیے بنایا گیا تھا تاکہ اُسے لندن بھیجا جاسکے۔

مرقع دہلی میں موجود بہادر شاہ ظفر کی خطاطی میں ایک فارسی رباعی - 29 اپریل 1844ء

نگارخانہ
--------

* 
* 
* 
* 
* 
* 
* 
* 
* 
* 
*

مزید دیکھیے
-----------

* مرقع فریزر
* تھامس مٹکاف
* مغلیہ سلطنت
* مظہر علی خان (مغل مصور)

حوالہ جات
---------
پیدائش
------

محمد اشفاق رہبر کی پیدائش سنہ 1943ء کو کڈپہ میں ہوئی۔ ذریعہ معاش کے سلسلے میں کڑپہ چھوڑنا پڑا موصوف فی الحال کرنول کے Silver Jubily College (سلور جوبلی کالج) سے ریٹائرڈ انگریزی کے لکچرار ہیں۔

شاعری میں جدید رجحانات
----------------------

محمد اشفاق رہبر کی شاعری جدید رجحانات کی عکاس ہے۔ ان کی شاعری میں جدید لب و لہجہ پایا جاتا ہے۔ سنہ 1974ء میں شائع شدہ اشتراکی شعری مجموعہ ہی ان کی زندگی کا اہم سرمایہ ہے یوں تو ان کی غزلوں کی تعداد بہت زیادہ ہے وہ اب شاعری ترک کرچکے ہیں لیکن ’’لہجے‘‘ میں شائع شدہ بیس غزلیں ان کے ایک مستند اور جدید شاعر ہونے کی دلیل پیش کرتی ہیں۔ ایسے بھی شاعر کو زندہ رکھنے کے لیے ایک شعر کافی ہے۔ موصوف کا ہر شعر ایک نئی رخ کی جانب اشارہ کرتا ہے جس کے نتیجہ میں موصوف کو حیات دوام ملی ہے ۔


|  |  |  |
| --- | --- | --- |
| "| بے سائیگی نے ہم کو بنایا ہے تیز گام
ہم لوگ سوکھے پیڑوں کے احسان مند ہیں | "|


|  |  |  |
| --- | --- | --- |
| "| چہرہ ہے پھول لب ہے کلی آنکھ مے کدہ
پارینہ رٹ بدل کوئی اچھی مثال دے | "|

موصوف کی شاعری میں غم کا دلدل ہے، طویل خاموشی ہے، درد کی سوکھی زمین ہے، تنہائی ہے، ان کی شاعری میں جدید رجحانات جابجا پائے جاتے ہیں۔ چند شعر ملاحظہ ہو:


|  |  |  |
| --- | --- | --- |
| "| غم کی دلدل سے نکلنا تھا محال
میں نکل آیا توقع کے خلاف | "|


|  |  |  |
| --- | --- | --- |
| "| درد کی سوکھی زمیں ہے تشنہ لب
رونے والے اور بھی آنسو بہا | "|


|  |  |  |
| --- | --- | --- |
| "| آؤ ستارو اپنے تعین کا دو ثبوت
جاری ہے رات آج کی تنہا چراغ پر | "|


|  |  |  |
| --- | --- | --- |
| "| جلوہ نما ہے غم تری کوشش کے باوجود
پردہ قری ہنسی کا نہایت مہین ہے | "|


|  |  |  |
| --- | --- | --- |
| "| کتنے خدشات سر اٹھاتے ہیں
خاموشی جب طویل ہو جائے | "|

ان خصوصیات کے علاوہ ان کی شاعری میں سوز و گداز، اکیلا پن، تنہائی، ذہنی رجحانات و قلبی میلانات جیسی کئی خصوصیات پائی جاتی ہیں۔ آپ نے ابر حسن گنوری جیسے استاد سخن سے شرف تلمذ حاصل کی۔

افسانہ نگاری
------------

شروع شروع میں وہ شاعری کے ساتھ ساتھ افسانے بھی لکھتے رہے ہیں۔ آپ نے کل چھ افسانے لکھ چکے ہیں ان کا پہلا افسانہ ’’شکستہ آئینہ‘‘ ہے۔

حوالہ جات
---------

1. ↑  امام قاسم ساقی کا مقالہ "شعرائے کڈپہ کی غزلوں جدید رجحانات" صفحہ 65 تا 66
**منیۃ المصلی** کا پورا نام **منیۃ المصلی وغنیۃ المبتدی** ہے یہ فقہ حنفی کی متداول کتب میں سے ہے۔

مصنف
----

یہ کتاب شيخ امام محمد بن محمد بن الرشید بن علی سديد الدين، الكاشغری المتوفی 705ھ کی تصنیف کردہ ہے مصنف نے اس کتاب میں صرف ان مسائل کو جمع کیا ہے جو طہارت اور نماز سے متعلق ہیں۔

تفصیل
-----

یہ کتاب معتبر کتب حنفیہ میں سے ہے اسی وجہ سے کئی جبال العلم نے اس پر تشریحی و تعلیقی کام کیے ہیں ان میں سے صغیری کبیری مشہور شرحیں ہیں اس کی مشہور زمانہ شروحات سے حاجی خلیفہ نے اس کی کئی شروحات کا تفصیلی تذکرہ کیا ہے اس کی مشہور شرح ایک حلیہ المجلی شرح منیہ المصلی علامہ ابن امیر الحاج رحمہ اللہ المتوفی 879ھ کی تالیف کردہ ہے اور دوسری شرح علامہ ابراھیم بن محمد حلبی المتوفی 956ھ کی ہے جو غنیہ المستملی اور الحلبی الکبیری کے نام سے موسوم ہے۔یہ کتاب اور اس کی درج بالا شروحات مطبوع ہیں اور افادہ عامہ کا ذریعہ ہیں۔۔حاجی خلیفہ کشف الظنون میں لکھتے ہیں کہ ھو کتاب معروف متداول بین الحنفیة  علاوہ ازیں اس کے حواشی میں سے علامہ وصی احمد محدث سورتی کا حاشیہ بنام **التعلیق المجلی لما فی منیۃ المصلی** مرجع خاص و عام ہے

حوالہ جات
---------

1. ↑  کشف الظنون عن اسامی الکتب والفنون، مؤلف حاجی خليفہ
ملہووالی تحصیل پنڈی گھیب کا ایک خوبصورت قصبہ ہے جس کی آبادی حالیہ مردم شماری کے مطابق تقریباً 25000 ہزار کے لگ بھگ ہے۔ملہووالی شروع ہی سے پڑھے لکھے علاقوں میں شمار کیا جاتا ہے یہاں پر کافی تعداد میں مساجد اور مدرسے ہیں یہاں پر سرکاری طور پر بھی تعلیم کو آئے ہوئے 100 سال سے اوپر ہو ہے ہیں۔آج ہم ملہووالی کے تعلیمی ادروں پر روشنی ڈالیں گے۔۔
1۔ گورنمنٹ بوائز ہائر سیکنڈری اسکول جو 1916 میں پرائمری اسکول کے طور پر قائم ہوا 1971 میں اس اسکول کو مڈل کا درجہ ملا اور 6 سال کے بعد 1977 میں اس کو ہائی اسکول بنا دیا گیا 2006 میں اسے ہائی اسکول سے ہائر سیکنڈری اسکول بنا دیا گیا اس کا رقبہ 32 کنال پر مشتمل ہے
2۔گورنمنٹ گرلز سیکنڈری اسکول کو 1962 میں پرائمری اسکول کے طور پر بنایا گیا جب کہ 1988 میں مڈل بنا دیا گیا اور ترقی کرتے ہوئے 2003 میں ہائی اسکول جب کہ 2007 میں ہائر سیکنڈری اسکول بن گیا اس کا رقبہ 10 کنال پر مشتمل ہے
3۔گورنمنٹ بوائز ایلیمنٹری اسکول 1977 میں پرائمری اسکول کے طور پر بنایا گیا جس کو 2011 میں ایلیمنٹری اسکول بنا دیا گیا جس کہ رقبہ 4 کنال پر مشتمل ہے
4۔گورنمنٹ بوائز ایلیمنٹری اسکول ڈھوک احمد آباد 1961 میں قائم ہوا جس کو 2007 میں ایلیمنٹری اسکول بنا دیا گیا جس کہ رقبہ صرف ایک کنال ہے
5۔گورنمنٹ گرلز پرائمری اسکول ڈھوک احمد آباد جو کہہ 1981 میں قائم ہوا اور ابھی تک اُسي مقام پر کھڑا ہے جس کا رقبہ 8 کنال 5 مرلے ہے
6۔گورنمنٹ پرائمری اسکول ڈھوک ماجھی خیل۔ کو1989 میں مکتب اسکول کے طور میں بنایا گیا تھا جس کو 2006 میں پرائمری اسکول بنا دیا گیا
7۔گورنمنٹ گرلز پرائمری اسکول جرگر 1988 میں قائم ہوا جس کا رقبہ 2 کنال ہے
8۔گورنمنٹ بوائز پرائمری اسکول جرگر جو کہہ 1973 میں قائم ہوا اور اس کا رقبہ بھی 2 کنال ہے
9۔گورنمنٹ پرائمری اسکول ڈھوک لہڑی جس کو 2004 میں قائم کیا گیا جس کا رقبہ بھی 2 کنال ہے
10۔گورنمنٹ گرلز پرائمری اسکول ڈھوک گلی جو کہہ 1985 میں بنا اور اس کا رقبہ بھی 2 کنال ہے
11۔گورنمنٹ پرائمری اسکول ڈھوک گلی 2007 میں بنایا گیا اس کا رقبہ بھی 2 کنال ہے۔
12۔گورنمنٹ پرائمری اسکول ڈھوک امریتی جس کو 1996 میں بنایا گیا جب کہ اس کا رقبہ بھی 2 کنال ہی ہے
13۔گورنمنٹ پرائمری اسکول ڈھکری اس کو 2004 میں قائم کیا اس کہ رقبہ بھی 2 کنال ہے

1. پرائیویٹ اسکول

جسے جسے آبادی بڑھتی گئی لوگوں نے پرائیویٹ اسکول بھی بنانا شروع کیے ملہووالی میں پہلا پرائیویٹ اسکول سید نذیر حسین شاہ صاحب نے بنایا جس کا نام ٹاؤن پبلک اسکول تھا جو اپنے وقت کا ایک اچھا اور بہترین اسکول تھا اس کے صدیق میموریل اسکول کا قائم ہوا جب کہ حال ہی میں نیا اسکول قائم ہوا جس کا نام آئیڈیل گرائمر اسکول ہے جو کے جدید وقت کے مطابق اور وقت کی اہم ضرورت ہے
پوسٹ آفس ملہووالی۔
ملہووالی میں ایک عدد پوسٹ آفس بھی ہے جس کی حالت انتہائی خراب ہے ملیووالی پوسٹ آفس کا پوسٹل کوڈ 43090 ہے۔ایک پوسٹ ماسٹر اور پوسٹ مین کو باہر بیٹھ کر کام کرنا پڑتا تھا اب اس پوسٹ آفس کو سامنے العظیم مارکیٹ میں شفٹ کیا گیا ہے اس پوسٹ آفس سے 1200 سے زائد پنشنر پینشن وصول کرتے ہیں جب کہ ماہانہ ایک کڑور روپے کے لین دین کے کھاتے بھی گردش کرتے ہیں